Асхат Аймағамбетов: Баспалардың алдына электронды оқулықтар болуы керек деген талап қойдық
DATE: 19:52, 15 Сәуір 2020 | GMT +5
TITLE: Асхат Аймағамбетов: Баспалардың алдына электронды оқулықтар болуы керек деген талап қойдық
URL: https://kaz.inform.kz/news/ashat-aymagambetov-baspalardyn-aldyna-elektrondy-okulyktar-boluy-kerek-degen-talap-koydyk_a3638576/
META: DATE: 19:52, 15 Сәуір 2020 | GMT +5
TOTAL WORDS: 193
AUTHOR(S):
TEXT: «Өткенде мемлекет мұғалімдердің жалақысын өсіргенде жұмыста отырып алып, «өрт сөндіруші» болып кеттік. Қай жерде ақша төленді, қай жерде төленбеді – бәрін бақылап отыруға тура келді. Себебі білім жүйесінің сипаты өте орталықтандырылған. Әр аудан немесе облыста айлық төлеу, шәкіртақы немесе сыйақы беру жұмыстары мәселе туындатады. Сол себепті қысқа уақыттың ішінде қаржыландыру саласында цифрландыру жұмыстарын жүргізу керек», - деді Асхат Аймағаметов қашықтан оқыту технологияларын қолданудың проблемалары талқыланған онлайн режимдегі кездесуде. Министрдің айтуынша, Ғылыми жұмыстарды тіркеудің қазақстандық индексінде ғалымдардың базасы, өтінімдердің тізімі, есептілік те енгізілмек. «Мәселен белгілі бір ғалым осынша қаражат алды десек, ол ақшаны қалай пайдаланғанын, есептілік қалай болғанын тексеріп отыруға болады. Колледждерде де орта білімдегідей проблемалар қордаланып тұр. Атап айтқанда білім беру контенттері тұрғысында қиындықтар бар. Платформалар бар десек те, контент, электронды жаттығу алаңы, электронды оқулық та жоқ», - деді ол. Асхат Аймағамбетов министрліктің қазіргі таңда мектептер бойынша электронды оқулықтарға баса маңыз беріліп жатқанын жеткізді. «Көп адам былайғы кітапты электронды форматқа ауыстырды – бітті, мәселе шешілді деп ойлайтын болу керек. Бірақ қашықтан оқытудың талабына сай келетін лайықты электронды оқулықты дайындап жатқан баспалар бар. Қазір атын атағым келмейді. Баспалардың алдына электронды оқулықтарымыз болуы керек деген талап қойдық. Балаларға ол қолжетімді болуы тиіс», - деді ол
